De Gross Rot vom Kanton Aargau isch s Kantonsparlament (Legislative) vom Kanton Aargau i de Schwiiz. In de Legislaturperiode 2005-2009 het er zum erschte Mol numme no 140 Sitz gha, im Gägesatz zu de 200 Sitz vorher. Gwählt wird de Rot vo de schtimmberechtigte Aargauer für jewils 4 Johr. Di 11 Bezirk vom Kanton sin gliichzitig di 11 Wahlbezirk. Bi de Wahle am 8. März 2009 wird für d Sitzverteilig s erschti Mol de sognannti Doppelter Pukelsheim aagwendet, nachdem s Bundesgricht de vorherig Wahlmodus für ungültig erklärt het.